**Pisana informacija o izrađenoj Izjavi o fiskalnoj odgovornosti**

**za 2020. god. te izvršenoj kontroli iste tijekom 2021. god.**

Sukladno članku 2. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“, broj 95/19) Agencija za društveno poticanu stanogradnju Grada Rijeke (u daljnjem tekstu: Agencija) je kao proračunski korisnik Grada Rijeke, obveznik sastavljanja i predaje Izjave o fiskalnoj odgovornosti i Izvještaja o primjeni fiskalnih pravila.

Slijedom navedenog, Agencija je za prethodnu godinu izradila Izjavu o fiskalnoj odgovornosti za 2020. godinu.

Čelnik tijela Izjavom potvrđuje:

– zakonito, namjensko i svrhovito korištenje sredstava,

– učinkovito i djelotvorno funkcioniranje sustava financijskog upravljanja i kontrola u okviru proračunom, odnosno financijskim planom utvrđenih sredstava.

Izjava se daje na temelju Upitnika o fiskalnoj odgovornosti (u daljnjem tekstu: Upitnik) koji su obveznici davanja Izjave prema Uredbi dužni prethodno popuniti, te na temelju raspoloživih informacija, rezultata rada unutarnje i vanjske revizije i vlastite procjene.

Izjava se može dati i u slučaju uočenih slabosti i nepravilnosti ako uočene slabosti i nepravilnosti ne utječu na zakonito, namjensko i svrhovito korištenje sredstava te na učinkovito i djelotvorno funkcioniranje sustava financijskog upravljanja i kontrola u okviru proračunom, odnosno financijskim planom utvrđenih sredstava.

U slučaju da čelnik tijela na temelju Upitnika uoči slabosti i nepravilnosti u nekim područjima mora se napraviti Plan otklanjanja slabosti i nepravilnosti (samo ako se daje Izjava 1.b) u protivnom se daje Izjava 1.a.

Slijedom navedenog, ravnatelj Agencije dostavio je Izjavu o fiskalnoj odgovornosti za 2020. godinu (Izjava 1.b) u propisanom roku Gradonačelniku Grada Rijeke i Odjelu gradske uprave za gospodarenje imovinom.

Prema Uputi Gradonačelnika o postupanju u vezi s primjenom Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (KLASA: 023-01/18-04/68-19, URBROJ: 2170/01-15-00-18-1 Rijeka od 23. travnja 2018. godine) Odjel gradske uprave za gospodarenje imovinom zadužen je da izvrši provjeru (formalnu i suštinsku) Izjave o fiskalnoj odgovornosti Agencije za društveno poticanu stanogradnju Grada Rijeke.

Odjel gradske uprave za gospodarenje imovinom je dopisom od 31. svibnja 2021. god. (KLASA: 940-01/21-01/4; URBROJ:2170/01-17-00-21-3) zatražio od Agencije da dostavi dokaze na temelju kojih je u Upitniku dan potvrdan odgovor na odabrana pitanja. Isto je zadanom roku i dostavljeno.

Navedeni Odjel je izvršio provjeru formalnog sadržaja dostavljene dokumentacije te je dana 15. lipnja 2021. god. dopisom (KLASA: 940-01/21-01/4; URBROJ: 2170/01-17-00-21-5 IUM) utvrđeno da je u Upitniku odgovoreno na sva pitanja i da su potvrdni odgovori (DA) na odabrana pitanja, ispravno dani, sve u skladu s Uredbom o sastavljanju i predaji Izjave o fiskalnoj odgovornosti i izvještaja o primjeni fiskalnih pravila.

Nastavno na prethodno, predlaže se Upravnom vijeću Agencije donošenje Odluke kojom se prihvaća i usvaja Informacija o izrađenoj Izjavi o fiskalnoj odgovornosti za 2020. godinu te izvršenoj kontroli iste tijekom 2021. god.